cyanic-selkie/wikianc huggingface dataset:
Wonderful World (Sam Cooke)
Sangen ble senere spilt inn av en rekke artister, inkludert Herman's Hermits (1965), The Supremes (albumet We Remember Sam Cooke 1965), Otis Redding (albumet Otis Blue: Otis Redding Sings Soul 1965), Bryan Ferry (albumet Another Time, Another Place 1974), Johnny Nash (1976), Art Garfunkel (album Watermark 1977), Jesse Malin (album On Your Sleeve 2008), og Rod Stewart (album Soulbook 2009). Sangen er brukt i filmen Deltagjengen fra 1978. I 1985 ble sangen også brukt i filmen Witness to Murder, og dette førte til at den ble en hit igjen og nådde nummer to på den britiske singellisten.
I 2004 ble Sam Cooks versjon oppført som nummer 373 i Rolling Stones liste The 500 Greatest Songs of All Time.
Itapeva
Itapeva kan vise til:
Jaborandi
Jaborandi kan vise til:
Arketype
Arketype (av gresk arhkétypos, forbillede, mønster, ideal) er et filosofisk og psykologisk begrep som spesielt knyttes til den sveitsiske psykiateren Carl Gustav Jung.
Forestillingen om arketyper i det menneskelige sinn finnes bl. a. i Platons huleboerlignelse, om at ideene er der hele tiden forut for mennesket. Arketypene tenkes å være allmenmenneskelige og evig gyldige. Arketypiske motiver og skikkelser finnes i de fleste eventyr og sagn.
Arketypen er i seg selv (tysk an sich) et tomt element, en form eller matrise, som inneholder muligheter.
Innenfor analytisk psykologi bruker Carl Gustav Jung begrepet om enkelte nedarvede og felles mønstre og billeder i det ubevisste sjelsliv. Visse former og enkelte sosiale roller vekker gjerne en gjenkjennende følelse i oss.
Enkelte zoologer finner at visse typer adferd er så lik mellom spesielt primater, at de åpner spørsmål om noe av dette er genetisk betinget mere enn tillært (kulturelt).
Arketypiske drømmebilder kan dreie seg om solen, slanger/orm, konge, sirkel, gull, korsformer, vismenn m. fl.
Innen informasjonsvitenskap brukes begrepet arketype om en formell, gjenbrukbar modell av et domenekonsept.
Trinidad og Tobago under Vinter-OL 1998
Trinidad og Tobago under Vinter-OL 1998. To mannlige sportsutøvere fra Trinidad og Tobago deltok i bobsleigh under Vinter-OL 1998 i Nagano i Japan. Trinidad og Tobago, som deltok for andre gang i et vinter-OL, vant ikke noen medaljer. Beste plassering var en 32.-plass i toerbob.
Bout de Zan et l’embusqué
Bout de Zan et l'embusqué er en fransk stumfilm fra 1915 regissert av Louis Feuillade.
Tsjads regioner
Tsjad er inndelt i 23 regioner.
Fra landet ble uavhengig i 1960 fram til 1999 var det inndelt i 14 prefektur. Disse ble i 1999 erstattet av 28 departement. Landet ble i 2002 reorganisert med 18 regioner.
Regionene fra 2008
(1) Opprettet i 2004.
Abdiel Arroyo
Abdiel Arroyo Molinar (født 13. desember 1993) er en panamansk‌ fotballspiller som spiller for den australske klubben Newcastle Jets FC, på lån fra Club Deportivo Árabe Unido.
Landslaget
Han ble tatt ut i s tropp til VM i fotball 2018 i Russland.
Andreas Silbermann
Andreas Silbermann (født 16. mai 1678 i Kleinbobritzsch (Sachsen), død 16. mars 1734 i Strassburg) var en tysk orgelbygger fra barokktiden som var virksom i Alsace.
Silbermann var den eldre broren til den berømte saksiske orgelbyggeren Gottfried Silbermann. Orglene som brødrene Silbermann og Andreas' sønn Johann Andreas Silbermann bygde er kollektivt kjent som «Silbermann-orgler».
Paweł Zagumny
Paweł Zagumny (født 18. oktober 1977) er en polsk volleyballspiller. Han representerte landet sitt under Sommer-OL 2012 i London, der laget hans ble utslått i kvartfinalen.
Jardinópolis
Navnet eller begrepet Jardinópolis har flere betydninger:
Monte Castelo
Monte Castelo kan vise til:
Litauen i Eurovision Song Contest
Litauen debuterte i Eurovision Song Contest i 1994 og har deltatt 23 ganger i konkurransen. Litauen har aldri vunnet Eurovision Song Contest og har nådd topp ti ved tre anledninger: en sjetteplass i 2006, en niendeplass i 2016 og en åttendeplass i 2021. Etter innføringen av semifinaler i 2004, har Litauen kvalifisert seg til finalen 12 av 19 ganger.
Historikk
Det er den litauiske allmennkringkasteren LRT som sender konkurransen i Litauen, og som velger landets representant. I 1994 stilte landet i Eurovision Song Contest for første gang, med Ovidijus Vyšniauskas og sangen «Lopšinė mylimai». Sangen og artisten var valgt internt av tv-kanalen, men siden har alle litauiske bidrag blitt kåret gjennom en nasjonal finale. Litauen fikk en verst tenkelig start da «Lopšinė mylimai» kom helt sist uten poeng i Dublin i Irland.
Fravær og retur
Fra 2004 deltok Litauen i semifinaler og kom på sisteplass i semifinalen i 2005. Året etter kvalifiserte Litauen seg for første gang med gruppen LT United og «We Are the Winners». Låten kom på en sjetteplass, noe som fremdeles er Litauens beste plassering i Eurovision Song Contest. Siden har landets resultater svingt, og Litauen kvalifiserte seg ikke til finalen i 2008, 2010 og 2014. I 2016 fikk landet sin til da nest beste plassering, da Donny Montell sang Litauen inn til en niendeplass med «I've Been Waiting for This Night». Denne plasseringen ble slått av The Roop i 2021, som fikk en åttendeplass med «Discoteque».
Lange nasjonale finaler
Med unntak av 1994 har Litauen valgt ut sine bidrag gjennom en nasjonal finale. Fra 2012 heter konkurransen "Eurovizijos" dainų konkurso nacionalinė atranka (Eurovision Song Contest, nasjonal utvelging). Litauen har etter hvert blitt kjent for sine lange og kronglete uttakinger, i 2015 var det åtte show før vinneren ble kåret, og i 2016 var det hele ti show. Dette vekket også oppsikt i Norge, og under norske Melodi Grand Prix 2016 viste NRK direktebilder fra den åttende litauiske delfinalen, som gikk samtidig som den norske finalen.
Deltakere
Under er en liste over Litauens deltakere, plasseringer og poeng i konkurransen siden debuten. {{legend|gold|Vinner}} {{legend|#dcdcdc|Andreplass}} {{legend|#ffdead|Tredjeplass}} {{legend|#e0ffff|Sisteplass}}
Stemmehistorikk
Oversikt over poeng til og fra Litauen i finaler siden debuten i 1994. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.
Tallene i tabellene omfatter bare poeng fra finaler. Poeng som Litauen har gitt og fått i semifinaler, er ikke tatt med i tabellene.
Norske telefonstemmer til Litauen
De siste årene har Litauen fått høye poeng fra land med stor litauisk innvandrerbefolkning – som Norge, Irland og Storbritannia. En tilsvarende situasjon gjelder Polen og Latvia, som i likhet med Litauen har hatt stor utvandring til andre europeiske land. Under er en oversikt over hvor mange poeng tv-seere i Norge har gitt til Litauen siden 2014: I 2014, 2017 og 2019 var ikke Litauen kvalifisert til finalen. I 2018 og 2023 deltok Litauen og Norge i forskjellige semifinaler.
Bound on the Wheel
Bound on the Wheel er en amerikansk stumfilm fra 1915, regissert av Joe De Grasse.
Handling
En stund senere kommer Hans, en venn fra Tyskland, men Tom planlegger å rane ham. Cora ønsker å ta en overdose medisiner for å begå selvmord, men Tom plager henne til å hjelpe ham med å stjele fra Hans. Men Tom fyller sitt eget glass med Coras selvmordsdrikk, og drikker opp alt sammen. Cora og Hans begynner deretter et forhold.
Mäkkylä jernbanestasjon
Mäkkylä jernbanestasjon er en jernbaneholdeplass på Alberga stadsbana i den finske byen Esbo i bydelen Alberga. Ved jernbanestasjonen stopper hovedstadsregionens lokaltrafikks lokaltog A (Helsingfors-Alberga) og L (Helsingfors-Kyrkslätt). Avstanden fra Helsingfors sentralstasjon er 9,5 kilometer.
Dag Aakre
Dag Aakre (født 25. juni 1956) er en norsk prest. Aakre begynte som daglig leder i Kirkelig dialogsenter i Trondheim våren 2019. Før dette var han i en årrekke daglig leder i Kirkens bymisjon i Trondheim, og har også jobbet som gateprest i organisasjonen i mange år, blant annet i Asker. Aakre har skrevet salmen «I en kirke midt i byen» som er tatt med i Norsk salmebok 2013.
United States Capitol
United States Capitol er USAs føderale capitol og sete for Kongressen. Bygningen ligger i Washington, DC, på toppen av Capitol Hill i den østlige ende av National Mall. Offisielt blir både den østlige og vestlige side av Capitol referert som fasaden. Historisk er det dog den østlige side som opprinnelig ble bygget til mottagelse av gjester og dignitarer. Bygningen bevoktes av U.S. Capitol Police.
Jan Kristian Haugland
Jan Kristian Haugland (født 31. juli 1973 i Kristiansand) er en norsk matematiker. Han har doktorgrad i matematikk fra Oxford (1999), hvor han ble flyttet forbi mastergradsutdannelse og rett til doktorgradsstudier. Han arbeidet som lektor ved Osterøy Vidaregåande Skule fra 2006 til 2010, og i 2012 tok han mastergraden i informatikk ved Universitetet i Bergen.
Haugland er åtte ganger Norgesmester i Othello (1991, 2001, 2002, 2004, 2005, 2008, 2013, 2019), og han har i tillegg sju Norgesmestertitler i lyn-Othello (2002, 2003, 2004, 2006, 2008, 2009, 2010). Haugland har deltatt i VM i Othello en rekke ganger, med en 4.-plass som beste notering. For øvrig har han vunnet Abelkonkurransen (1992), vunnet 1. pris i Europakommisjonens Unge Forskere-konkurranse (1993) og deltatt flere ganger i Mind Sports Olympiad, hvor han blant annet har tatt sølv i hoderegning (2003) og gull i TwixT (2013).
Novo Horizonte
Novo Horizonte kan vise til:
Ouro Verde
Ouro Verde kan vise til:
Harlekinsel
Beskrivelse
Harlekinsel er mørk grå til sort i fargen, med fire brede hvite bånd rundt på kroppen. Et rundt nakken på dyret, et på hver side av kroppen som løper over skuldrene, og et rundt halepartiet. Det karakteristiske båndmønsteret er opphavet til det norske navnet på arten. Hanner har større kontrast enn hunner.
Arten blir cirka 1,6 m lang og veier typisk omkring 95 kg, og det er minimal forskjell på kjønnene hva størrelse angår.
Atferd
Arten er nært tilknyttet pakkisen, der den også parer seg og føder unger. Paringstiden er i siste del av april og begynnelsen av mai. Ungene er hvite den første tiden. Harlekinsel regnes som solitær og er sjelden å finne på fast grunn. Arten dykker til 200 m på leting etter mat.
Fylogeni
Kladogrammet over viser slektskapet mellom de eksisterende artene i selfamilien.
Fylkesvei 5230
Fylkesveg 5230 går mellom Tellnes og Haganes i Øygarden kommune.
Frem til 2019 hadde veien betegnelsen fylkesvei 204 (Hordaland).
Øvelser under Vinter-OL 2006
Øvelser under Vinter-OL 2006. Det ble konkurrert i 15 sporter, om totalt 84 olympiske titler. 45 for menn og 37 for kvinner og to mixed i kunstløp.
Palmital
Palmital kan vise til:
Heart Strings (film, 1920)
Heart Strings er en amerikansk stum romantisk dramafilm fra 1920, regissert av J. Gordon Edwards og med William Farnum i hovedrollen.
Filmen antas å ha gått tapt.
Handling
Pierre Fournel er en fiolinist som bor i en liten kanadisk landsby, sammen med søsteren sin Gabrielle. Men Gabrielle blir narret inn i et falskt ekteskap av Rouget, som hun forsøker å holde hemmelig for broren sin. Kathleen Noyes og hennes forlovede Rupert Blake kommer til landsbyen fra New York, hvor Kathleen snart interesserer seg for Pierre.
Blake forsøker å diskreditere ham, og ber Rouget om å stjele Kathleens verdifulle smykker - og Gabrielle får skylden for tyveriet. For å beskytte søsteren sin erklærer Pierre at det var han som hadde stjålet eiendelene hennes. Etter hvert får Pierre endelig vite sannheten om Rougets ekteskap med Gabrielle.
Jake Donaghey
Jake Donaghey (født 6. desember 1994) er en australsk padler som konkurrerer i kano flatvann. Han representerte landet sitt under Sommer-OL 2012 i London, der han ble nummer 12 i C-1 200 meter.
Picadas-demningen
Picadas-demningen er en demning med vannkraftverk i Spania. Det ligger i elva Alberche. Demningens bruksområde er vannforsyning og vannkraft. Installert effekt er 200 MW.
Selve damanlegget er 59 meter høyt, og er en gravitasjonsdam. Den stod ferdig utbygd i 1952.
Grzegorz Kosok
Grzegorz Kosok (født 2. mars 1986) er en polsk volleyballspiller. Han representerte landet sitt under Sommer-OL 2012 i London, der laget hans ble utslått i kvartfinalen.
Narrelue
Narrelue er ulike typer komiske hodeplagg, gjerne fargerike hetter, luer og myke hatter med bjeller og én eller flere bøyde luespisser. Slike luer har blitt båret av narrer, det vil si klovner eller gjøglere i middelalderen, renessansen og barokken, særlig ved fyrstehus og kongelige hoff, men også av narraktige skikkelser i folkelige allegorier og i komisk teater i europeisk tradisjon. Plagget skal være blant de nyeste av narrens attributter.
Kappe- eller hettformet narrelue kan på norsk og dansk også kalles narrekappe eller marott, et opprinnelig fransk fremmedord som også kan brukes om narresepter eller -klubbe.
Historikk
Bruken av narrer som profesjonelle underholdere ved herskapelige gjestebud og hoff skal ha røtter tilbake til antikken. Skikken skal for alvor blitt etablert ved bysantinske hoff og derfra spredt seg til fyrstehus ellers i Europa i løpet av middelalderen.
Klærne narrene har båret, har variert gjennom historien, men alltid skilt seg ut fra samtidens klesmote på en komisk måte; narredraktene har typisk vært overdrevent og latterlig umoderne, fargerike, påfallende annerledes og sammensatte, ikke sjelden varianter av klær som folk med lav status i samfunnet har brukt.
Spraglete og rare kostymer utviklet seg også for andre komiske skikkelser. Det gjelder teater- og pantomimefigurer som Harlekin og Pulcinella i commedia dell'arte, Punch og Kasperl i figurteater, den tyske spøkefuglen Till Eulenspiegel samt ulike typer klovner og gjøglere på sirkus og scener i nyere tid. Disse er utviklet fra gamle tradisjoner med narrer. I tillegg henger figurene selvsagt sammen med menneskets sans for humor og lek, enten den vekkes av muntre vitsemakere eller lattervekkende tåper.
Avvikende klesdrakt har også vært et viktig element i den folkelige feiringen av karneval med masker, utkledning og opptog. Fram til 1400-tallet tillot kirken i Frankrike og England til og med en årlig narrefest i januar der gudstjenestene og de geistlige ble parodiert og korgutter fikk rollen som «narrebisp».
Brigadier Gerard
Brigadier Gerard er en britisk stumfilm fra 1915, regissert av Bert Haldane.
Handling
Historien følger en fiktiv fransk kavaleri-offiser under Napoleonskrigene, på begynnelsen av 1800-tallet. Denne kapteinen samarbeider med en grevinne, for å redde noen av keiserens hemmelige papirer.
Paraíso
Paraíso kan vise til:
Jean-Baptiste Greuze
Jean-Baptiste Greuze (født 21. august 1725 i Tournus i departementet Saône-et-Seine i Frankrike, død 4. mars 1805 i Paris) var en fransk maler.
Ærestegnet for fortjenester
Ærestegnet for fortjenester ble først innstiftet 4. november 1922 og fikk statutter 28. februar 1924. Utmerkelsens ble bevisst gitt et navn som unngår ordet orden, da dette ved innstiftelsen ble ansett som for monarkistisk. Ordenen opphørte ved Anschluss, Tysklands annektering av Østerrike 12. mars 1938. Den ble gjenopprettet i reformert form 2. april 1952.
Inndeling
Ærestegnet for fortjenester er inndelt i fem gradsgrupper, og tre av disse er inndelt i flere klasser. Ordenen har til sammen ti trinn:
I tillegg kommer fortjensttegnet i to grader, gull og sølv, og en medalje med tre grader (gull, sølv og bronse).
Insignier
Ved opprettelsen i 1922 besto Ærestegnet for fortjenester av et Jerusalemkors, et krykkekors med mindre kors i korsvinklene. Krykkekorset ble gjort til merke for den austrofascistiske bevegelsen og diktaturet fra 1934 til 1938. Det var derfor uaktuelt å benytte samme merke da ærestegnet ble gjeninnført i 1952. I stedet ble nye ordenstegn forordnet. For de laveste gradene er dette et rødemaljert malteserkors besatt med et mindre gresk kors i hvit emalje. Fargene er Østerrikes nasjonalfarger, slik disse forekommer i flagg og riksvåpen. Tegnet er opphengt i et element bestående av Østerrikes riksvåpen omgitt av de ni delstatenes våpenskjold. Ordensstjernen har åtte strålegrupper og har riksvåpenet i midten omgitt av delstatsvåpnene plassert i sirkel. Ordensbåndet er rødt og hvitt.
Tildeling
Ærestegnet for fortjenester kan tildeles borgere av Østerrike og utlendinger for allmennyttig innsats og fortjenester for Østerrike. Øverste klasse tildeles vanligvis bare republikkens president og utenlandske statsoverhoder.
Spanias grunnlov av 1978
Spanias grunnlov av 1978 er Spanias gjeldende grunnlov.
Artikkel 155
Artikkel 155 i den spanske grunnloven omhandler de spanske autonome regionenes selvråderett, og nasjonalforsamlingens mulighet til å overprøve de lokale regjeringene. I loven heter det det at den nasjonale regjeringen be senatet om å stemme over de autonome enhetenes selvråderett hvis en regional regjering «ikke handler etter de forpliktelser grunnloven eller andre lover pålegger, eller oppfører seg på en måte som undergraver Spanias interesser». For å ta i bruk artikkel 155 må det være absolutt flertall i denne avstemningen. Hvis det blir et flertall for å gjøre bruk av artikkel 155, kan den nasjonale regjeringen sette inn tiltak, som kontroll over den lokale regjeringen, slik det var tilfelle ved Catalonias uavhengighetserklæring i 2017.
Pinhalzinho
Pinhalzinho kan vise til:
Åpne fengsler
Åpne fengsler er fengsler uten mur, gitter eller andre foranstaltninger som skal forhindre at fanger rømmer. Det bygges i stedet på et tillitsforhold. En forutsetning for plassering i åpent fengsel er at man ikke har grunn til å tro at fanger vil stikke av eller begå uregelmessigheter under oppholdet.
Flere av fengslene i Norge er såkalte arbeidskolonier, i det vesentlige beregnet for personer som er dømt for promillekjøring eller andre som utholder kortvarige straffer. Etter hvert har man i stadig større utstrekning latt fanger med lange straffedommer få sone i åpne fengsler, som regel i den siste delen av soningstiden som et ledd i en gradvis tilbakeføring til livet i frihet.
Britain Prepared
Britain Prepared er en britisk stumfilm fra 1915 regissert av Charles Urban. Dokumentarfilm om Storbritannias deltakelse i første verdenskrig.
Presnel Kimpembe
Presnel Kimpembe (født 13. august 1995) er en fransk-kongolesisk fotballspiller som spiller for Paris Saint-Germain FC.
Hans far er fra DR Kongo, moren er fra Haiti.
Kimpembe fikk sin offisielle debut for PSG i kampen mot RC Lens 17. oktober 2014. Han kom inn som innbytter for Thiago Motta i det 76. minutt.
Landslaget
Han ble tatt ut i s tropp til VM i fotball 2018 i Russland. vant VM-finalen mot Kroatia 4-2. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.
Han ble tatt ut i s EM-tropp til EM i fotball 2021.
Hua
Hua kan være:
Hjerter er trumf (film, 1920)
Hjerter er trumf (originaltittel: Hearts Are Trumps) er en amerikansk drama-stumfilm fra 1920, som ble regissert av Rex Ingram, med Alice Terry i hovedrollen. Filmen er basert på et britisk skuespill av Cecil Raleigh fra 1900.
Handling
Lady Winifred gifter seg i all hemmelighet med Michael Wain, som er ansatt som viltvokter på godset til familien hennes. Faren hennes, lord Altcar, blir rasende da han oppdager giftermålet; han vil gifte bort datteren sin til lord Burford for å dekke sin egen spillegjeld. Lord Altcar sørger derfor for at Wain blir banket opp, og deretter får viltvokteren beskjed om aldri å vise seg på godset igjen.
Mange år senere vender Wain tilbake. Han er bitter og hevnlysten, og kjøper opp gjeldsbrevene som lord Altcar har utstedt, slik at han kan slå godset konkurs. Men så oppdager han at lady Winifreds datter Dora, som har vokst opp i et kloster, nå er forlovet med den amerikanske kunstneren John Gillespie. Samtidig ønsker den samme lord Burford som i sin tid var ute etter Doras mor, nå å gifte seg med Dora. For å så splid mellom Dora og Gillespie forsøker Burford å bringe Dora i vanry ved å få montert en naken kvinnekropp på portrettet som Gillespie har malt av Dora. Dette får Dora til å flykte tilbake til klosteret der hun vokste opp – full av skam og ulykkelig over hva hun tror er Gillespies svik mot henne. Hendelsen får Wain til å erkjenne at det er han som er Doras far, og han forlikes med lady Winifred. Samtidig oppdager lord Burford hvor Dora har tatt veien, og han forsøker å bortføre henne. Men hennes foreldre og John Gillespie tar opp jakten, og sammen lykkes de med å befri Dora fra kidnapperen.
Hua (Anyang)
Hua (kinesisk: 滑县; pinyin: Huá Xiàn) er et fylke i byprefekturet Anyang i provinsen Henan i Folkerepublikken Kina. Det hadde i 1999 en befolkning på 1,184,763 innbyggere.
Kulturminner
Mingfutempelets pagode (Mingfu si ta, 明福寺塔) ble i 2001 tilføyd Folkerepublikken Kinas liste over kulturminner.
Cedillo-demningen
Cedillo-demningen er en demning med vannkraftverk i Spania. Det ligger i elva Sever i Tajo-vassdraget. Demningens bruksområde er kun vannkraftproduksjon. Installert effekt er 500 MW.
Selve damanlegget er 66 meter høyt, og er en gravitasjonsdam. Den stod ferdig utbygd i 1978.
Ragnfrid Erlingsdatter
Ragnfrid Erlingsdatter (også nevnt som Ragnfrid Erlingsdatter Kvein) var lendmannen Bård Guttormssons tredje kone. Det er antatt at hun ble født på midten av 1100-tallet.
Ragnfrid var fra en lendmannsslekt fra gården Kvien i Vang i Valdres. Bård og Ragnfrid ble foreldre til Skule Bårdsson som senere ble Norges første hertug, og Ingebjørg Bårdsdatter fra Rein. De fikk også sønnene Sigurd, Åsolv og Guttorm.
Evo Morales
Juan Evo Morales Ayma (født 26. oktober 1959 i Isallavi i Orinoca i departementet Oruro) er en boliviansk politiker som var landets president fra 2006 til 2019, noe som gjorde han til den lengstsittende president i Bolivias historie. Han tilhører aymarafolket og var Bolivias første president med urfolksbakgrunn.
Bakgrunn
Morales tilhører aymarafolket. Han var sønn av en småbonde og vokste opp i fattige kår. Fire av de seks søsknene hans døde som småbarn. Familien flyttet fra stedet der Morales ble født på jakt etter bedre levekår, og etter en periode i departementet La Paz endte familien i 1980 opp i Bolivias tropiske lavland.
Politisk engasjement
Morales er tidligere bonde og fagforeningsleder og gikk inn i politikken etter sterke uroligheter i Bolivia rundt kontrollen over landets ressurser. Hans første politiske engasjement var som leder for en forening for kokadyrkere.
I 1998 ble han leder for det politiske partiet Movimiento al Socialismo (MAS).
Morales regner Venezuelas tidligere president Hugo Chávez og Cubas tidligere president Fidel Castro som sine ideologiske forbilder.
President
Ved presidentvalget i Bolivia i 2002 fikk Morales 20,94 % av stemmene og ble dermed nummer to etter vinneren Gonzalo Sánchez de Lozada som fikk 22,46 %. Siden ingen kandidat fikk flertall, ble valget avgjort av Nasjonalkongressen som valgte Lozada til president med 84 stemmer mot 43 for Morales.
Ved presidentvalget den 19. desember 2005 vant Morales over motkandidaten Jorge Quiroga, med 53,74 % av stemmene.
Den 22. januar 2006 ble Morales innsatt som Bolivias president i den administrative hovedstaden La Paz. Morales ble landets første president med urfolksbakgrunn. Under innsettelsesseremonien gjentok Morales at han ville bringe landets gassressurser tilbake på bolivianske hender.
Den 1. mai 2006 nasjonaliserte Bolivia sine olje- og gassfelt. Nasjonaliseringen eksproprierte ikke feltene til utenlandske selskap, men påla selskapene å forhandle nye kontrakter som innebar at de måtte gå inn i nye selskaper der det bolivianske statsselskapet Yacimientos Petrolíferos Fiscales Bolivianos (YPFB) var majoritetseier og med vesentlig høyere beskatning.
Den 2. juni 2006 lovte Morales en landreform hvor 20 000 kvadratkilometer land skulle overføres til fattige urfolk. Uttalelsen kom etter at forhandlingene om landbruksrevolusjonen ble brutt. Under disse forhandlingene fremmet Morales forslag om omfordeling av hele 200 000 km² land, men dette ble for mye for lederne i landbruksindustrien å godta. Den 4. juni 2006 begynte så Morales å dele ut land fra landeierne til lokale bønder. I alt 30 000 km² ble fordelt under en seremoni i Santa Cruz.
Morales ble gjenvalgt som president ved presidentvalgene i 2009 og 2014.
I sin tredje valgperiode ønsket Morales å endre grunnloven slik at han kunne velges til en fjerde periode. En folkeavstemning om dette fikk ikke flertall, men grunnlovsdomstolen avviste dette resultatet, og Morales stilte til valg igjen i 2019.
Avgang
Den 10. november 2019 kunngjorde Morales sin avgang som president med den begrunnelsen at han hadde mistet støtten blant landets militære og politi etter mistanker om fusk under opptellingen av stemmer ved valget i oktober fra blant annet internasjonale observatører fra OAS. Han uttalte også at det forelå en arrestordre på ham, noe politiet avviste. Morales hadde da allerede sagt at presidentvalget skulle avvikles på nytt.
Det var umiddelbart etter avgangen ikke kjent hvor Morales befant seg. Han ble tilbudt politisk asyl i Mexico. Mexicanske myndigheter sendte et fly som brakte Morales i eksil og den 12. november 2019 ankom han Mexico. I desember 2019 dro Morales videre til Argentina.
Morales uttalte at han ikke planla å stille til gjenvalg, og begrunnet det med at han ikke ønsket å øke konfliktnivået i Bolivia ytterligere. Morales vendte tilbake til Bolivia etter at Luis Arce var innsatt som president i november 2020.
Frieira-demningen
Frieira-demningen er en demning med vannkraftverk i Galicia i det nordvestre Spania. Det ligger i elva Miño. Demningens bruksområde er vannkraft. Installert effekt er 145 MW.
Resevoarets oppdemmede vannvolum er 44 millioner m³.
Michał Winiarski
Michał Winiarski (født 28. september 1983) er en polsk volleyballspiller. Han representerte landet sitt under Sommer-OL 2012 i London, der laget hans ble utslått i kvartfinalen.
Held by the Enemy
Held by the Enemy er en stum amerikansk romantisk dramakrigsfilm fra 1920, regissert av Donald Crisp. Filmen er basert på et skuespill fra 1886 av William Gillette.
Filmen antas å ha gått tapt.
Handling
Under den amerikanske borgerkrigen er den unge enken Rachel Hayne blant dem som havner på feil side av fiendens linjer, når hennes gamle familiehjem blir okkupert av tropper fra Nordstatene. Beskyttet av oberst Prescott fra å bli plyndret, og den uvelkomne oppmerksomheten til en kirurg ved navn Fielding, begynner Rachel å bli forelsket i den galante offiseren. Romantikken deres blir imidlertid forstyrret når Rachels ektemann Gordon, som tidligere ble antatt å være død, blir tatt til fange som spion og dømt til å bli henrettet.
Når Gordon deretter blir såret under et flukt-forsøk, tvinger Rachels lojalitet henne til å prøve å redde ham. Men Fielding krever en undersøkelse av liket, og anklager Prescott for å være involvert i et komplott for å smugle den mistenkte spionen ut av sykehuset i live.
Asfaltsjømann
«Asfaltsjømann» er en norsk sang som ble skrevet av Øystein Sunde og utgitt mars 1986 på Sundes musikkalbum Overbuljongterningpakkmesterassistent.
Teksten handler om hverdagen til en yrkesjåfør langs veien og alle farer som kan oppstå. Sunde har tatt opp lignende temaer i sanger som «Seks døgn på veien» (1970) og «Ti døgn ute og to døgn fri» (1971).
Både tekst og noter til «Asfaltsjømann» ble publisert i notaboka Kjekkere å ha–2 i 1992.
Musikere og instrumenter
(Gard Christensen ble kalt «Dutte» på omslaget).
Fuchsstadt
Fuchsstadt er en kommune i Landkreis Bad Kissingen, i Unterfranken i delstaten Bayern i Tyskland. Kommunen er medlem av forvaltningsfellesskapet Elfershausen og har 1 834 innbyggere per 31. desember 2009.
Felipe Baloy
Felipe Abdiel Baloy Ramírez (født 24. februar 1981) er en panamansk‌ fotballspiller som spiller for den guatemalanske klubben CSD Municipal.
Landslaget
Han ble tatt ut i s tropp til VM i fotball 2018 i Russland.
Kjøtthammer
En kjøtthammer er et kjøkkenredskap for å mørne kjøtt. Den har som oftest en flat og en taggete side.
Pallasovka
Pallasovka (russisk: Палласовка) er en by i Volgograd oblast i Russland. Den ligger ved elva Torgun, rundt 230 km nordøst for Volgograd.
Pallasovka ble grunnlagt i 1907 som bosetningen Torgun (russisk: Торгунь), under byggingen av jernbanestasjonen med samme navn. Samme år ble bosetningens navn endret til Pallasovka, til ære for akademikeren Pjotr Pallas (1741–1811), som besøkte området i 1773–1774. Bystatus ble innvilget i 1967.
Demografi
Befolkningsutvikling: ! År || Folketall || Kilde
Anthea Stewart
Anthea Dorine Stewart (født 20. november 1944 Blantyre i Malawi) er en zimbabwisk landhockeyspiller som deltok i De olympiske leker i 1980 i Moskva.
Stewart ble olympisk mester i landhockey under Sommer-OL i 1980 i Moskva. Hun var med på det zimbabwiske damelaget som vant landhockeyturneringen foran Sovjetunionen og Tsjekkoslovakia. Det var første gangen landhockey for damer var med på det olympiske programmet. På grunn av at mange land boikottet lekene i Moskva var Zimbabwe et av lagene som fikk erstatte de fem opprinnelige som ikke stilte i turneringen. Seks lag deltok og det ble spilt en enkeltserie der alle lagene møttes én gang. Zimbabwe vant tre kamper og spilte to uavgjort, og med åtte poeng toppet de tabellen foran Tsjekkoslovakia med sju. Stewart spilte fem kamper i OL-turneringen.
Zamora (Spania)
Zamora er en by i regionen Castilla y León i Spania, nær grensa til Portugal. Zamora, som er hovedstad i provinsen ved samme navn, har cirka 65 000 innbyggere (2001). Den preges av mange romersk-katolske kirker, blant dem den kjente katedralen. Påskefeiringa trekker hvert år mange besøkende til byen.
Hornulke
Hornulke (Myoxocephalus quadricornis, l. Triglopsis quadricornis) er en fiskeart i ulkefamilien.
Beskrivelse
Hornulke har et bredt og flatt hode, med flere pigger på gjellelokkene. Individer som lever i ferskvann mangler de fire fremtredende beinknutene på hodet. De største individene blir opptil 60 cm.
Johanna Hiedler
Johanna Pölzl (født Johanna Hiedler 19. januar 1830, død 8. februar 1906) var Adolf Hitlers mormor.
Johanna ble født og bodde hele sitt liv i landsbyen Spital i Waldviertel, Niederösterreich. 5. september 1848 giftet hun seg med gårdbrukeren Johann Baptist Pölzl (1825–1901), sønn av Johann og Juliana Pölzl. Paret skulle få fem sønner og seks døtre, men av disse vokste bare to sønner og tre døtre opp. Datteren Klara ble født på gården i Spital 12. august 1860.
17. september 1888 døde Johannas foreldre, Johann Nepomuk Hiedler (eller Hüttler) og Eva Maria (født Decker). Datteren Klara ble den tredje ektefellen til Alois Hiedler (født Schicklgruber). Alois bestemte seg i en alder av 40 år for å ta stefarens etternavn, Hiedler (men stavemåten ble senere endret av en sivilregistersekretær til Hitler). Alois var uekte sønn av Maria Schicklgruber, som giftet seg med Johannas onkel på farssiden, Johann Georg Hiedler 10. mai 1842. Alois skulle senere i livet hevde at Johann Georg Hiedler ikke var hans stefar, men faktisk hans biologiske far. Han ble offisielt erklært Johanns rettmessige sønn i 1876, selv om denne påstanden om Alois' farskap fortsatt er gjenstand for debatt blant historikere. I så fall var han også Klaras søskenbarn.
Klara og Alois fikk seks barn, det fjerde var Adolf Hitler født 20. april 1889. Bare ett annet av Klaras barn - det yngste, kalt Paula - vokste opp. Klaras mann, Alois, hadde også to andre barn, Alois jr. og Angela, fra sitt tidligere ekteskap med Franziska Matzelsberger.
Bolle (bakverk)
En bolle, eller hvetebolle, er et lite bakverk med vanligvis rund topp og flat bunn som inneholder hvetemel, sukker, gjær, egg, melk, vann og ofte også kardemomme og hjortetakksalt. Det er også vanlig å tilsette rosiner, tørket frukt, sukat eller biter av sjokolade i deigen. Bollene skal trilles runde, pensles med vispede egg for å gi dem farge og glans, og så stekes.
Boller kan serveres hele eller delt i to med smør og pålegg som en dessert, et mellommåltid eller ofte som tilbehør til kaffe. Boller er vanlige i barneselskaper servert sammen med brus eller kakao.
Det er populært å kjøpe boller i butikker, kiosker, bensinstasjoner og andre steder som lettvint lunsj eller mellommat for folk på farten. Det er ofte billigboller som er pakket ferdig på bakeriet i poser med fem-seks stykker. Det kan også være større og dyrere boller som selges enkeltvis, noen ganger som butikkstekte, ferske varer. I sjokoladeboller er rosinene erstattet med sjokoladebiter.
Kubisk zirkonia
Kubisk zirkonia (eller CZ), som er den kubisk krystallinske formen av zirkoniumdioksid (ZrO2), er et mineral som blir kunstig fremstilt i stor skala for å brukes som en diamantimitasjon. Det kunstige materialet er hardt, optisk feilfritt og vanligvis fargeløst, men kan også fremstilles i flere forskjellige farger. Det må ikke forveksles med zirkon, som er et zirkoniumsilikat (ZrSiO4). Kubisk zirkonia forekommer ytterst sjelden naturlig.
Bolle (bakverk)
Boller blir også brukt som fastelavnsboller og er da fylt med krem og syltetøy og melis på toppen.
Kubisk zirkonia
Siden materialet er billig, slitesterkt og svært likt diamant av utseende, har syntetisk kubisk zirkonia vært den gemmologisk og økonomisk viktigste diamantimitasjonen siden 1976. Den viktigste konkurrenten blant syntetiske edelstener er det mer nylig utviklede materialet, syntetisk moissanitt.
Iosif Chirilă
Iosif Chirilă (født 5. januar 1983) er en rumensk padler som konkurrerer i kano flatvann. Han representerte landet sitt under Sommer-OL 2012 i London, der han ble nummer 11 i C-1 200 meter.
Briand
Briand er etternavnet til blant annet:
Målgivende pasning (basketball)
En målgivende pasning gis, i basketball, til den spilleren som sentrer ballen til en lagkamerat som deretter scorer. Det kan av og til være vanskelig og se hva som er en målgivende pasning eller ikke siden ballen kan sprettes av spilleren som mottar den, men spilleren som sentret ballen vil likevel få en målgivende pasning. Tidligere definisjoner av målgivende pasninger inkluderte ikke slike situasjoner, så derfor kan avgjørelsen av målgivende pasninger variere noe fra dommer til dommer. Det er alltid spilleren som sender den målgivende pasningen, ikke personen som mottar den, som vil bli kreditert med en målgivende pasning.
Kun pasninger direkte før en scoring skal telle som en målgivende pasning. Derfor kan det ikke gis mer enn en målgivende pasning per scoring, i motsetting til noen andre sporter som for eksempel ishockey. En pasning som fører til en feil og scoring ved straffekast teller ikke som en målgivende pasning.
Å gi den målgivende pasningen
En spiller kan komme seg i posisjon til å motta en målgivende pasning på forskjellige måter. Den mest vanlige måten er ved å komme fra en screen som vil føre til at spilleren blir åpen og får en enkel scoringsmulighet. Andre ganger vil forsvaret forsvare en spiller med to av sine egne. Da vil en annen spiller bli stående uten forsvarsspiller. Å gjennomsnittlig gi mange målgivende pasninger betyr ikke nødvendigvis at spilleren er god til å sentre ballen, det kan bety at spilleren sentrer mye i løpet av en kamp. Da er det kanskje mer brukbart å se på hvor mange kontringer spilleren har i mot seg mot statistikken om målgivende pasninger, siden kontringer også måler hvor mange feilpasninger spilleren har sendt. Det er også mange andre faktorer, som taktikk, som er viktig for å få mange målgivende pasninger.
Point guarder får ofte mest målgivende pasninger per kamp fordi de har rollen som sentrer og ballfører på banen. Centere får ofte færre målgivende pasninger, men centere med en god evne til å se lagkamerater kan også dominere et lag med sine målgivende pasninger. Siden centere befinner seg nær kurven, har de gjerne best vinkel for å gi enkle og korte pasninger til lagkamerater som er i en bedre scoringsposisjon. Centeren Wilt Chamberlain var spilleren i NBA som ga mest målgivende pasninger i 1968. En sterk center, som Cleveland Cavaliers' Shaquille O'Neal, kan også være effektiv når det gjelder å gi målgivende pasninger siden forsvaret ofte må sette flere spillere på han, noe som resulterer i åpne lagkamerater på O'Neals lag.
Utmerkede spillere
NBAs rekord for mest målgivende pasninger i en kamp er 30. Den er satt av Scott Skiles da han spilte for Orlando Magic mot Denver Nuggets den 30. desember 1990. John Stockton, Magic Johnson, Oscar Robertson og Bob Cousy er kjent som de beste i NBAs historie til å gi målgivende pasninger. Stockton har rekorden for mest målgivende pasninger i en karriere med 15 806. Bak han er Mark Jackson med sine 10 334 målgivende pasninger som likevel er langt fra Stocktons rekord. Magic Johnson har rekorden for mest pasninger per kamp i karrieren med 11,2, og Stockton er som nummer to med 10,5. Stockton har rekorden med mest målgivende pasninger per kamp i en sesong med 14,5. Stockton, Jackson og Johnson var alle point guarder. Oscar Robertson hadde 9 887 målgivende pasninger da målgivende pasninger kun ble gitt når spilleren som mottok ballen ikke spratt den. Han var den første spilleren som i gjennomsnitt ga mer enn ti målgivende pasninger per kamp i en sesong, og hadde mest målgivende pasninger i NBA seks ganger. Cousy hadde mest målgivende pasninger i NBA i åtte sesonger på rad. Andre spillere som er kjent for sine gode evner til å gi målgivende pasninger er Nate Archibald, Baron Davis, Tim Hardaway, Kevin Johnson, Jason Kidd, Chris Paul, Gary Payton, Steve Nash, Isiah Thomas, Mark Price, Lenny Wilkens og Deron Williams.
Apocolocyntosis
Apocolocyntosis (divi) Claudii, «Transformasjonen av (den hellige) Claudius til et gresskar», er en politisk satire om den romerske keiseren Claudius. Apocolocyntosis er latinisert gresk, og er noen ganger translitterert som Apokolokyntosis (Ἀποκολοκύντωσις). Den greske tittelen ble gitt av den romerske historikeren Dio Cassius, som selv skrev på gresk. Han tilskrev satirens forfatterskap til Seneca den yngre. De fleste moderne forskerer aksepterer denne tilskrivelsen til Seneca, men et mindretall hevder at de to verkene ikke er det samme, og at den bevarte teksten ikke nødvendigvis er forfattet av Seneca.
I det originale manuskriptet bærer det anonyme verket tittelen Ludus de morte Divi Claudii («Teaterstykke om den hellige Claudius' død»). Det ble identifisert som den samme teksten først lenge etter omtalen til Dio Cassius.
Apokolokyntosis er det eneste eksempel på menippisk satire som har overlevd fra den klassiske perioden. Tittelen spiller på begrepet apotheosis, den prosess hvorved døde romerske keisere ble anerkjent som guder.
Prehistorisk krigføring
Med prehistorisk krigføring menes krigføring før skrivekunsten, statsdannelser og andre større sosiale strukturer.
Når krigføringen tok til er fremdeles et emne under debatt. Man har funnet neandertalere med spydspisser fast i skjelettet, men ingen indikasjoner på at det var annet enn drap. Ikke før buen var oppfunnet finner man hulemalerier som viser grupper av mennesker i kamp med hverandre.
Fortifikasjoner og bymurer kunne brukes både til forsvar og som beskyttelse mot oversvømmelser og ville dyr. De tidligste vi kjenner er i Jeriko, bygget rundt 8000 f.Kr.. Maoriene på New Zealand satte også opp tusenvis av befestninger, i en periode hvor det var nær kontinuerlige kamper på øyene. Disse viser at det var en betraktelig sosial orden til stede, noe som tyder på at de kan ha kunnet bedrevet organisert krigføring.
Størrelsen på prehistoriske arméer er under debatt. De som ikke aksepterer tanken på prehistorisk krig argumenterer at folketettheten var for lav til å tillate noe annet enn streifende gjenger på et par dusin menn. Dette støttes av Amarnabrevene, som beskriver at 20 bevæpnede mann var i stand til å terrorisere byer i et helt område.
Bevæpningen i perioden var først klubber og spyd, senere slynger og buer. Man har funnet våpen av kobber, men kobberets egenskaper tyder på at de har hatt seremoniell funksjon.
Bowlerhatt
En bowlerhatt, også kalt bowler og skalk, er en hard herrehatt av filt med rund topp og smal brem.
Historie
Den første kjente bowlerhatten ble tegnet for Thomas Coke, 1. jarl av Leicester i 1850 av hattemakerne James og George Lock i St. James's Street i London. Deres opprinnelige betegnelse var iron hat («jernhatt»). Lockbrødrene sendte designet til hattemakerne Thomas og William Bowler, som fremstilte en prototype til jarlen. Hatten har siden båret disse hattemakernes navn.
Grunnen til at hatten ble konstruert så hard var at den skulle gi en viss beskyttelse mot sammenstøt med grener mens man red gjennom skogområder.
Den ble enormt populær på slutten av 1800-tallet, som en mellomting mellom overklassens flosshatt og arbeiderklassens bløte filthatter.
I London ble bowlerhatten det typiske hodeplagget for gentlemen, og det ble et engelsk kulturelt ikon. I 1960-årene begynte hattebruk å gå av moten, og det er derfor sjelden man ser en bowlerhatt i bruk.
Bowlerhatten inngår i noen uniformer, spesielt Oransjeordenens formelle antrekk som brukes under parader i Nord-Irland. En del styrker i Storbritannias politi bruker en hatt av bowlertype.
I USA er bowlerhatten også kjent som derbyhatt, og i Sør-Amerika brukes den av en del kvinner, spesielt blant indianere. Både britisk trafikkpoliti og Frelsesarmeen har tradisjonelt hatt bowlerhatt som en del av sin kvinneuniform.
I media
thumb|Laurel og Hardy i sine karakteristiske bowlerhatter. Stan Laurel og Oliver Hardy gikk med bowlerhatter i sine filmer om Helan og Halvan (Laurel and Hardy). Den britiske skuespilleren Charlie Chaplin gjorde bowlerhatt, bart og stokk til sitt varemerke i rollen som landstryker i en rekke stumfilmfarser på 1920-tallet.
Hasna Benhassi
Hasna Benhassi (arabisk: حسنة بنحسي, født 1. juni 1978) er en marokkansk friidrettsutøver som konkurrerer på mellomdistansene..
Under Sommer-OL 2004 i Athen tok hun sølv på 800 meter etter Kelly Holmes og satte samtidig ny personlig rekord med 1.56,43. Hun kvalifiserte seg også til finalen på 1500 meter, men endte helt nede på 12.-plass.
I VM 2005 i Helsingfors tok hun igjen sølv på 800 meter, denne gangen gikk gullmedaljen til Zulia Calatayud. Under innendørs-VM 2006 tok hun bronse på 800 meter etter et løp på 2.00,34. Ytterligere en 800 meter-medalje ble det under VM 2007 da hun tok sølv etter Janeth Jepkosgei.
Hun deltok også under Sommer-OL 2008, der hun ble nummer 3 på 800 meter etter kenyanerne Pamela Jelimo och Jepkosgei.
Arnoldus Reimers
Hjeronymus Arnoldus Reimers (født 10. august 1844 på Alvøen, død 13. mai 1899 ) var en norsk skuespiller. Han debuterte på Christiania Theater i 1867.
Reimers var bror av Sophie Reimers og fra 1881 gift med Johanne Regine Juell Reimers. Han er gravlagt på Vår Frelsers gravlund i Oslo.
Held In Trust
Filmen anses å være tapt.
Handling
Mary Manchester er en dobbeltgjenger for den syke fru Adelaide Rutherford, en velstående kvinne som har blitt drevet til galskap på grunn av ektemannens grusomhet. Rutherford samarbeider med Jasper Haig og Dr. Babcock. Sammen har disse mennene ansvaret for seksti millioner dollar, som ved Adelaides død vil gå tilbake til hennes bror Stanford Gorgas. I frykt for Adelaides nært forestående dødsfall planlegger de tre konspiratørene å erstatte Mary i hennes sted, og dermed forhindre Gorgas fra å arve millionene.
Men etter å ha fengslet Mary i Adelaides hjem, slår planen deres tilbake på dem selv når Gorgas møter henne. Han mistenker umiddelbart at noe er galt, og får snart vite sannheten om Marys situasjon. Etter at Gorgas hjelper Mary å komme seg unna, blir hun snart gjenfanget av Haig. Han bestemmer seg for at han nå burde eliminere Gorgas en gang for alle. Men når Haig avfyrer ett skudd mot det han tror er Gorgas, dreper han Rutherford i stedet.
Wilhelm Friedrich Schlotterbeck
Wilhelm Friedrich Schlotterbeck (født 23. februar 1777 i Hertingen im Markgräflerland (i dag en del av Bad Bellingen), Südbaden, død 6. april 1819 i Wien) var en tysk landskapsmaler, tegner, grafiker og kobberstikker. Han ble kjent for sine romantiske landskapsbilder i akvatint-teknikk.
Biografi
Han ble født som sønn av pastoren Philipp Jakob Schlotterbeck (1728–1786). Faren døde i den unge alder av 58, hvorpå moren levet i fattige forhold. Til tross for hennes dårlige økonomiske tilstand valgte hun å gi sin sønn penger for å gå i lære hos Christian von Mechel i Basel. Blant hans medelever i Basel finner man Christian Haldenwang. Allerede som student i Sveits malte han landskapsmalerier av området rundt Zürich, Sentral-Sveits og Berner Oberland.
I september 1796 ble Schlotterbeck ansatt av kobberstikkerselskapet Chalkographische Gesellschaft zu Dessau, hvor han arbeidet frem til 1800. Fire av kobberstikkene han laget for selskapet (efter tegninger av Claude Lorrain) havnet raskt i Napoleons kunstsamling og i Eremitasjen i St. Petersburg.
På grunn av den andre koalisjonskrigen dro Schlotterbeck fra Dessau til Wien, hvor han ble ansatt av kunstforleggeren Tranquillo Mollo. Mollo sendte ham i 1803/1804 ut på en «kunstnerisk oppdagelsesreise» til Salzburg, Tirol og Steiermark. En kunstreise nummer to førte ham til St. Pölten, Melk, Enns, Steyr, Eisenerz, Graz og Mariazell. På disse reisene tegnet han frem til 1810 mer enn 100 tegninger.
I de påfølgende årene tegnet han flere landskapsmalerier av Baden bei Wien og Helenental. I 1806 offentliggjorde han 60 raderinger med utsikt mot områdene rundt Salzburg og Berchtesgaden. Schlotterbecks landskapsmalerier førte til en økonomisk suksess for hans forlegger Mollo.
Før sin død i april 1819 foretok han seg en siste kunstreise til Ungarn.
Northern-linjen
Linjen ble åpnet som City & South London Railway i november 1890. Den gikk da fra Stockwell til King William Street. Sistnevnte stasjon viste seg å være uegnet til å håndtere all trafikken, og i 1900 ble ruten lagt om. King William Street-stasjonen ble da lagt ned. Den nye ruten gikk fra Moorgate via Bank. Innen 1907 hadde linjen blitt utvidet slik at den gikk fra Clapham Common til Euston.
En annen linje, Charing Cross, Euston and Hampsted Railway, ble åpnet i 1907, og gikk fra Charing Cross til Golders Green og Highgate (nå Archway). I 1913 ble de to linjene slått sammen, og i 1914 ble den nyeste delen utvidet til Embankment. I løpet av 1920-årene ble de knyttet sammen ved Camden Town og Kennington. Linjene ble etterhvert forlenget til Morden i sør og Edgware i nord. Den fikk sitt nåværende navn, Northern-linjen, den 28. august 1937, navnet reflekterte det planlagte tillegget av Northern Heights-linjen.
Sjøkrig
Sjøkrig er krigføring i og på sjøer og hav. Menneskeheten har utkjempet slag til sjøs i mer enn 3 000 år.